OpenLLM-France/wikimedia huggingface dataset:
# Llista de substàncies químiques de la DEA

La llista de substàncies químiques de la DEA és una llista mantinguda per la Drug Enforcement Administration dels Estats Units, que manté llistes relatives a la classificació de les drogues il·lícites. També manté la llista I i la Llista II de substàncies químiques, que contenen productes químics que s'utilitzen per fabricar les substàncies/drogues il·lícites.

## Enllaços externs

* DEA Controlled Substance Schedules Arxivat 2021-04-25 a Wayback Machine.
# Nombre de Shields

El nombre de Shields ($\tau _{\ast }$ o $\theta$), també anomenat criteri de Shields o paràmetre Shields, és un nombre adimensional utilitzat per calcular l'inici del moviment de sediments en el flux d'un fluid. És una adimensionalització d'un esforç tallant. La seva expressió matemàtica està definida mitjançant la següent equació:
    $\tau _{\ast }=\theta ={\frac {\tau }{(\rho _{s}-\rho )gD}}$
on:
* $\tau$ = tensió de tall dimensional
* $\rho _{s}$ = densitat del sediment
* $\rho$ = densitat del fluid
* $g$ = acceleració deguda a la gravetat
* $D$ = diàmetre característic de partícula del sediment

## Significat físic

En multiplicar el numerador i el denominador del paràmetre Shields per $D^{2}$, es veu que és directament proporcional a la força del fluid en la partícula i inversament proporcional al pes d'aquesta partícula.

## Bibliografia

* Shields, A. Anwendung der Aehnlichkeitsmechanik und der Turbulenzforschung auf die Geschiebebewegung [Aplicació de la mecànica de semblança i la recerca de turbulències sobre el flux de tall] ( PDF) (en alemany). 26. Berlín: Preußische Versuchsanstalt für Wasserbau, 1936 (Mitteilungen der Preußischen Versuchsanstalt für Wasserbau).
* Southard, John. «Chapter 9 – Threshold of movement» ( PDF) (en anglès). Lecture notes – Special topics: An introduction to fluid motions, sediment transport, and current-generated sedimentary structures. MIT Open Courseware. Arxivat de l'original el 2011-06-29. [Consulta: 3 abril 2019].
# Francesc Sans

Francesc Sans és el nom dels següents personatges:
* Francesc Sans i Cabot, pintor català (1828-1881)
* Francesc Sans Castaño, pintor català (1868-1937)
* Francesc Sans i Bonet, músic català (n. 1974)
* Francesc Sans Huguet, pintor menorquí (1926-2017)
# Botxí fiscal septentrional

El botxí fiscal septentrional (Lanius humeralis) és un ocell de la família dels lànids (Laniidae).

## Hàbitat i distribució

Habita praderies, zones obertes i terres de conreu de les terres baixes i muntanyes d'Etiòpia i Àfrica Subsahariana, cap al sud fins Angola, sud-est de la República Democràtica del Congo, Zàmbia, Malawi i nord de Moçambic.

## Taxonomia

Sovint Lanius collaris i Lanius humeralis són considerades conespecífiques.

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Posòlas

Posòlas (en francès Pouzolles) és un municipi occità del Llenguadoc, situat al departament de l'Erau i a la regió d'Occitània

## Referències

* ↑ Topònims occitans de l'Erau
# Smithwick's

Smithwick's és una marca de cervesa irlandesa de tipus Red Ale, l'origen de la qual se situa a Kilkenny, encara que també es fabrica a Dundalk.
La seva història comença l'any 1710, quan John Smithwick va elaborar les seves primeres cerveses. L'any 1892 va guanyar el primer premi en una exhibició d'elaboradors de cervesa i destil·ladors a Dublín. James Smithwick es va fer càrrec de l'empresa l'any 1900, i va comprar a la cervesera competidora Sullivan's Kilkenny Breweries Ltd., la qual cosa va comportar un augment del negoci.
A la dècada del 1930, surt al mercat la cervesa Smithwick's No.1 i es comença a anunciar en periòdics, autobusos i tramvies de tot Irlanda. L'any 1937 la Smithwick's No.1 guanya el primer premi de la Competició de Cerveses Embotellades de Londres.
Va ser adquirida per la cerveseria Guinness l'any 1965.
És la tercera cervesa més popular d'Irlanda, després de la Guinness i Murphy's.

## Enllaços externs

* Web de Smithwick's.
* Història de la cervesa Smithwick's.
# Molí Xic

El molí Xic era un molí fariner medieval i paperer en època moderna de Sabadell. Abans de ser conegut com a molí Xic, successivament s'havia anomenat molí de les Nogueres, de la Segarra, d'en Deganet, d'en Vallcorba i de l'Arderius.

## Descripció

Es troba al bell mig de l'horta Major o horta Vella, uns 600 més avall del pont de la Salut. Des del segle xix aquest edifici s'ha destinat a fàbrica tèxtil, coneguda també per Ca l'Espetega i Ca l'Espantananos. Fins fa poc s'hi poden observar dues cambres amb coberta de volta on hi havia els mecanismes de l'antic molí, com també hi ha algú que recorda quan es va desmuntar la roda hidràulica que els feia moure. El cos principal de l'estructura, amb els pisos i les grans finestres, respon a l'ús paperer que va tenir el molí. La séquia passa per sota les naus de la fàbrica fins que torna a discórrer, ja a cel obert per entre els horts, cap al molí d'en Fontanet.

## Història

La primera notícia que tenim d'un molí en aquest indret és del 1240, quan els possessors del molí de les Nogueres havien de pagar 4 quarteres de blat pel dret de pas de l'aigua que venia del molí d'en Torrella. El molí de les Nogueres –l'antecessor del Xic– era un casal amb dos molins fariners. Pels volts de 1420, Bartomeu Deganet, paraire de draps de llana de Sabadell, construí un altre casal amb un molí draper, adossat al fariner. Aquest fou el segon molí draper que coneixem al terme de Sabadell, després del d'en Nuell, ara molí d'en Fontanet.
Durant els segles següents, es documenta el molí fariner de les Nogueres i el draper d'en Deganet com dos molins contigus que, des del final del segle xvi, eren de la família Vallcorba. L'any 1730, Josep Arderius, nascut a Sabadell i aleshores habitant de Ripollet, adquirí l'edifici. Poc més tard, els seus hereus el transformaren en un molí paperer.
Documentat des del segle xiii, ha estat molí fariner i paperer, però també draper, i des de mitjan XIX ha estatjat indústries tèxtils, sobretot de tints i acabats. El molí feia servir l'aigua de la séquia Monar, que partia de la resclosa del molí de l'Amat, regava l'horta de Can Puiggener, baixava cap al molí d'en Torrella, regava l'horta Vella, entrava al molí Xic i encara feia anar el molí d'en Fontanet.

## Referències

* 1 2 3 4 Amics del Ripoll, Lluís Fernàndez i Cesc Prat (coord.). Quatre itineraris pel Ripoll a Sabadell. Guia del patrimoni fluvial, 2004, p. 56.
* 1 2 Nomenclàtor. «Camí del Molí Xic». Ajuntament de Sabadell. [Consulta: 19 març 2014].
* ↑ Agustí Masvidal i Salavert; Joan Alsina i Giralt. Els molins del riu Ripoll. Sabadell: Amics de les Arts i de les Lletres de Sabadell, 1988, p. 50-51. ISBN 84-404-1116-2.
# Llista d'especialitats 58 de la Nomenclatura de la UNESCO

Llista d'especialitats del camp 58 (Pedagogia) de la Nomenclatura de la UNESCO:
| Disciplina | Codi | Especialitat |
| 5801 Teoria i mètodes educatius | 5801.01 | Mètodes àudiovisuals |
| 5801 Teoria i mètodes educatius | 5801.02 | Pedagogia comparada |
| 5801 Teoria i mètodes educatius | 5801.03 | Desenvolupament de currículums |
| 5801 Teoria i mètodes educatius | 5801.04 | Teories educatives (vegeu 6104.03) |
| 5801 Teoria i mètodes educatius | 5801.05 | Pedagogia experimental |
| 5801 Teoria i mètodes educatius | 5801.06 | Avaluació d'alumnes |
| 5801 Teoria i mètodes educatius | 5801.07 | Mètodes pedagògics (vegeu 6104.02) |
| 5801 Teoria i mètodes educatius | 5801.08 | Ensenyament programat |
| 5801 Teoria i mètodes educatius | 5801.99 | Altres (especifiqueu) |
| 5802 Organització i planificació de l'educació | 5802.01 | Educació d'adults |
| 5802 Organització i planificació de l'educació | 5802.02 | Institucions educatives; organització i gestió |
| 5802 Organització i planificació de l'educació | 5802.03 | Planificació i finançament de l'educació (vegeu 5312.04) |
| 5802 Organització i planificació de l'educació | 5802.04 | Nivells i matèries de l'ensenyament |
| 5802 Organització i planificació de l'educació | 5802.05 | Educació especial: minusvàlids i deficients mentals (vegeu 6102.03 i 6103.05) |
| 5802 Organització i planificació de l'educació | 5802.06 | Anàlisi estadística, modelització i projecció (vegeu 1209) |
| 5802 Organització i planificació de l'educació | 5802.07 | Ensenyament i formació professional |
| 5802 Organització i planificació de l'educació | 5802.99 | Altres (especifiqueu) |
| 5803 Preparació i ocupació dels ensenyants | 5803.01 | Carrera i estatus dels ensenyants |
| 5803 Preparació i ocupació dels ensenyants | 5803.02 | Formació docent |
| 5803 Preparació i ocupació dels ensenyants | 5803.99 | Altres (especifiqueu) |
| 5899 Altres (especifiqueu) | | |

## Vegeu també

* Nomenclatura de la UNESCO
* Llista de disciplines de la Nomenclatura de la UNESCO
# Franz Binder

Franz Binder (1 de desembre de 1911 - 24 d'abril de 1989) fou un futbolista i entrenador de futbol austríac.
Anomenat Bimbo, fou un destacat golejador del SK Rapid Wien dels anys 30 i 40. Guanyà quatre campionats d'Àustria, on fou 3 cops màxim golejador. També guanyà el 1941 el campionat alemany, en una victòria per 4-3 sobre el Schalke 04, marcant ell tres gols.
Segons algunes fonts va marcar 1006 gols en 756 partits en tota la seva carrera, a l'alçada de grans golejadors com Gerd Müller, Arthur Friedenreich, Romário i Pelé. Segons RSSSF va marcar més de 546 gols en parits oficials.
A nivell de selecció disputà 19 partits i marcà 16 gols amb la selecció d'Àustria. També disputà 9 partits i marcà 10 gols amb Alemanya durant l'Anschluss.
Un cop retirat fou entrenador, dirigint a clubs com SSV Jahn Regensburg, PSV Eindhoven, 1. FC Nuremberg, 1860 München i Rapid Wien.

## Palmarès

* Lliga austríaca de futbol (4):
** 1935, 1938, 1946, 1948
* Gauliga Ostmark (Alemanya) (2):
** 1940, 1941
* Lliga alemanya de futbol (1):
** 1941
* Copa Wiener (1):
** 1946
* Copa alemanya de futbol (1):
** 1938
* Màxim golejador de la lliga austríaca de futbol (3):
** 1933, 1937, 1938
* Màxim golejador de la Gauliga (Alemanya) (3):
** 1939, 1940, 1941

## Referències

* ↑ http://www.rsssf.com/players/prolific.html
* ↑ «Franz Binder - International Goals». RSSSF. [Consulta: 21 juny 2008].
* ↑ «Österreichs Torschützenkönige». www.oberliga-a.at. Arxivat de l'original el 2007-09-15. [Consulta: 21 juny 2008].

## Enllaços externs

* Perfil a Rapidarchiv
* Perfil a National Football Teams
# Bor (Sudan del Sud)

Bor (àrab: بور, Būr) és una ciutat del Sudan del Sud, capital de l'estat de Jonglei i del comtat de Bor. es troba a uns 190 km de Juba. La població s'estimava el 2006 en 26.800 habitants. La ciutat disposa d'una universitat (John Garang Memorial University) de Ciències i Tecnologia. Disposa d'un aeroport.

## Història

A Malek, un llogaret a 19 km al sud de Bor, es va establir la primera missió cristiana (de la Church Missionary Society) al modern Sudan del Sud per Archibald Shaw el desembre de 1905. Allí es va obrir la primera escola on va estudiar el primer bisbe anglicà del país, Daniel Deng Atong; el primer batejat de Bor fou John Aruor, el 1916. Fou centre administratiu pels dinkes durant el condomini del Sudan Angloegipci (1899 -1956). A Bor va esclatar la segona guerra civil sudanesa quan Kerubino Kuany Bol, un oficial sudista de l'exèrcit sudanès, es va revoltar a la ciutat.

## Enllaços externs

* Bor a Google Maps
* Website of Bor Globe Newspaper Arxivat 2012-04-16 a Wayback Machine.
* Breakdown of Demographic Data For Jonglei State Arxivat 2012-06-09 a Wayback Machine.

## Referències

* ↑ «Estimated Population of Bor, South Sudan». Arxivat de l'original el 2011-10-09. [Consulta: 12 desembre 2011].
Viccionari
# Postúmia

Postúmia és el nom dels següents personatges:
* Gens Postúmia, gens romana patrícia
* Postúmia (amant de Cèsar), una de les amants de Juli Cèsar
* Postúmia (dona de Servi Sulpici Lemònia Ruf)
* Pòncia Postúmia, dama romana assassinada pel seu amant Octavi Sagitta, tribú de la plebs, el 58
# La Torrocella d'Alcanyís

La Torrocella d'Alcanyís (en aragonès: Torrociella d'Alcanyiz, en castellà: Torrecilla de Alcañiz) és un municipi de l'Aragó, a la comarca del Baix Aragó.
# Smitxka

Smitxka (en rus: Смычка) és un poble (un khútor) de l'óblast de Volgograd, a Rússia, segons el cens del 2010 tenia 271 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Aixuluk

Aixuluk (en rus: Ашулук) és un poble (un possiólok) de l'óblast d'Astracan, a Rússia, segons el cens del 2012 tenia 1.556 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Andora

Andora és un municipi situat al territori de la província de Savona, a la regió de la Ligúria, (Itàlia).
Andora limita amb els municipis d'Alassio, Cervo, Garlenda, Laigueglia, San Bartolomeo al Mare, Stellanello, Villa Faraldi i Villanova d'Albenga.

## Galeria

* Vista d'Andora
* Capo Mele
* Aqüeducte romà
* Església de S.Jaume i S.Felip
* Vista d'Andora
# Frontera entre Moçambic i Zimbàbue

La frontera entre Moçambic i Zimbàbue és la línia de 1.231 km d'extensió, que va del nord de Zimbàbue cap a l'est del país i dirigint-se cap al sud. El separa del territori de Moçambic. A les proximitats d'aquesta frontera hi ha el Monte Binga a Moçambic, a les proximitats de Chimoio, capital de la província de Manica. De la part de Zimbàbue, junt a la frontera hi ha el Mont Nyangani.
Al nord, es troba el trifini Zimbàbue-Moçambic-Zàmbia, per on passa el riu Zambezi. Al sud, el trifini dels dos països és amb Sud-àfrica. Una part de la línia de frontera segueix els paral·lel 16 S. La frontera separa les províncies (de nord a sud):
* Zimbàbue: Mashonaland Central, Mashonaland Est, Manicaland, Masvingo.
* Moçambic: Tete, Sofala, Manica, Gaza.
La frontera de Moçambic amb les antigues colònies britàniques al sud d'Àfrica, com Sud-àfrica, Zàmbia, Malawi i Tanzània, va ser definit des del començament de la dominació portuguesa en 1498, fins que Moçambic per esdevenir una província d'ultramar de Portugal en 1951.

## Referències

* ↑ Zimbabwe a Nation Shapes: The Story Behind the World's Borders a Fred M. Shelley, p. 388-389
# Posòls

Posòls (en francès Pouzols) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Kortessem

Kortessem (en limburguès Kotsoeve) és un municipi belga de la província de Limburg a la regió de Flandes. És compost pels nuclis de Kortessem, Guigoven, Vliermaal, Vliermaalroot i Wintershoven que abans el 1977 eren municipis independents. És regat pel Mombeek, un petit afluent del Herk.

## Seccions

| # | Nom | Extensió (km²) | Població (01/01/2003) |
| I | Kortessem | 10,83 | 3.307 |
| II | Guigoven | 3,53 | 1.040 |
| III | Vliermaal - Centrum - Zammelen | 9,37 | 1.829 1.605 224 |
| IV | Vliermaalroot | 6,34 | 1.360 |
| V | Wintershoven | 4,08 | 507 |
Font:Studiecel Demografie Provincie Limburg

## Evolució demogràfica des de 1806

* Fonts:INS, www.limburg.be i municipi de Kortessem
* 1977: Annexió de Guigoven, Vliermaal, Vliermaalroot i Wintershoven

## Referències

* ↑ «Kortessem». Gran Enciclopèdia Catalana. Barcelona: Grup Enciclopèdia Catalana.
# Morán

Morán és el nom dels següents personatges:
* Gregorio Morán (1947), periodista i escriptor espanyol
* Fernando Morán Escudero (1976), futbolista espanyol
* Fernando Morán López (1926), diplomàtic, escriptor i polític espanyol
* Francisco Morán Ruiz Paco Morán (1930), actor espanyol
* Luis Morán Sánchez (1987), futbolista asturià
* Alejandro Morán Santamaría Caco Morán (1973), futbolista asturià

## Vegeu també

La plana de desambiguació Moran
# Andrés García Yáñez

Andrés García Yáñez (La Corunya, 10 de novembre de 1931 - 23 de desembre de 2014) fou un gestor administratiu gallec. Va ser el 39è president del Real Club Deportivo de La Coruña.

## Trajectòria

Fou president del Deportivo de La Coruña des del 2 de juny de 1986, en substitució de Jesús Corzo Sierra, fins al 10 de març de 1988, sent substituït per Luis Carlos Morato Miguel.
Va morir el 23 de desembre de 2014.

## Referències

* ↑ Dol en el RC Deportivo per la mort de l'expresident García Yáñez
# Gangwal

Gangwal fou una taluka d'Oudh governada com a taludar per un Janwar o Chandravanshi. L'ancestre fou Bariar Shah, Risaldar, que va rebre el feu d'Ikauna el 1324. El seu setè descendent fou Madho Singh.

## Llista de rages

* Rajà Madho Singh
* Raja Ganesh Singh (germà)
* Raja Maha Singh (net) vers 1627
* Raja Chain Singh (net) vers 1723
* Raja Pratap Singh (germà)
* Raja Jaswant Singh ?-1769
* Raja Kishan PRASAD Singh (net)
* Raja Harsaran Singh (nebot)
* Raja Shitla BAKHSH Singh
* Raja Narpat Singh
* Raja Surya Prakash Singh ?-1925
* Rani Itraj Kunwar, vídua de l'anterior, 1925, mort el 1925.
* Raja Bisheshwar Bux Singh 1925-1930
* Raja Bajrang bahadur Singh 1930-1954

## Referències

* ↑ Genealogia per H. Soszynski Arxivat 2009-05-27 a Wayback Machine..
# Raymond Braine

Raymond Ernest Michel Braine (Anvers, 28 d'abril de 1907 - Anvers, 24 de desembre de 1978) fou un futbolista belga de la dècada de 1930.

## Trajectòria

Fou 54 cops internacional amb la selecció belga de futbol, amb la qual disputà el Mundial de 1938 i els Jocs Olímpics de 1928.
Pel que fa a clubs, destacà al Beerschot on jugà en dues etapes i guanyà diverses lligues nacionals. Entre 1930 i 1936 jugà a l'Sparta Praga, que li oferí un suculent contracte econòmic. En aquest club guanyà la lliga txecoslovaca i la Copa Mitropa.
El seu germà Pierre també fou futbolista.

## Palmarès

* Lliga belga de futbol:
** 1924, 1925, 1926, 1928, 1938, 1939
* Lliga txecoslovaca de futbol:
** 1931-32, 1935-36
* Copa Mitropa:
** 1935
* Màxim golejador de la lliga belga de futbol:
** 1928, 1929
* Màxim golejador de la lliga txecoslovaca de futbol:
** 1932, 1934

## Referències

* ↑ Perfil internacional a rsssf.com
* ↑ Perfil a national-football-teams.com
* 1 2 3 4 Jeřábek, Luboš. Ceský a ceskoslovenský fotbal - lexikon osobností a klubu (en czech). Prague: Grada Publishing, 2007, p. 25. ISBN 978-80-247-1656-5.
* ↑ List of Czechoslovakia championship top scorers a rsssf.com
* ↑ «World Cup Trivia - Fathers, Sons and Brothers, Uncles and Nephews». RSSSF, 02-10-2014. Arxivat de l'original el 26 febrer 2015.
# Begudes espirituoses tradicionals d'Alacant

Begudes espirituoses tradicionals d'Alacant és una Denominació d'Origen que protegeix i identifica quatre licors tradicionals de la província d'Alacant (País Valencià).
A la província d'Alacant s'han destil·lat de manera tradicional quatre licors molt característics. Aquests són l'Anís paloma, el café-licor, el Cantueso i l'Herbero.
Amb l'objectiu de protegir aquesta important tradició cultural, la Generalitat Valenciana va crear el 3 d'abril de 1990 la denominació específica Licors tradicionals d'Alacant, que va ser modificada el 27 de juliol de 1994 per la denominació actual.

## Referències

* ↑ Les figures de qualitat agroalimentària diferenciada de la Comunitat Valenciana, 2017.
* ↑ DIARI OFICIAL DE LA GENERALITAT VALENCIANA, 16-09-1993.
# La casta divina

La casta divina és una pel·lícula mexicana dirigida per Julián Pastor que es va estrenar el 17 de novembre de 1977 als cinemes París, Galaxia, Tlatelolco, Libra, Viaducto i Las Alamedas.

## Sinopsi

És un drama històric que relata l'arribada del general carrancista Salvador Alvarado a Yucatán amb la consigna d'implantar un nou règim que erradiqués el sistema de subjugament de les hisendas yucateques i del clergat. A principis del segle xx, en aquest estat de Mèxic, terra i gent eren domini i propietat d'un grup oligàrquic denominat Casta Divina, que els seus integrants van ser amos i senyors de les hisendes i dels seus encasillats. L'amo Wilfrido (López Tarso) és un hisendat típic que no vacil·la a enviar el seu fill per a conservar les seves riqueses i prebendes com el dret de cuixa. Quan la revolució triomfa els hisendats fugen abandonant les seves propietats.

## Producció

La pel·lícula va començar a rodar-se el 7 de juny de 1976 amb locacions en escenaris naturals de Yucatán i a Hisenda Yaxcopoil, Progreso i Mèrida, i processada als Estudios Churubusco.

## Premis

La pel·lícula va guanyar les següents categories en la XIX edició dels Premis Ariel:
* Millor Pel·lícula
* Ambientació (Carlos Enrique Taboada)
* Millor Actriu de Repartiment (Tina Romero)
A més, va guanyar el premi a la Millor Fotografia al Festival de Panamà de 1977.
Ignacio López Tarso en el seu paper de l'hisendat Wilfrido va guanyar la Diosa de Plata al Millor Actor, discernit per PECIME el grup de Periodistes Cinematogràfics de Mèxic, Jorge Martínez de Hoyos com el general Alvarado va guanyar la millor co-actuació masculina, i Tina Romero (Elidé) a la millor actriu de repartiment.

## Repartiment

* Ignacio López Tarso - Don Wilfrido
* Ana Luisa Peluffo - Tulita
* Pedro Armendariz Jr. - Coronel Abel Ortiz Argumedo
* Tina Romero - Elidé
* Jorge Martínez Hoyos - Coronel Salvador Alvarado
* Sergio Calderón - Padre Chano
* Roberto Dumont - Teniente Máximo
* Blanca Torres - Doña Amira
* Marissa Maynez - Charito
* Miguel Ángel Ferriz - Pancho
* Jorge Balzaretti - Efraín
* Lina Montes - Doña Engracia
* Eduardo Ocaña
* Martín Palomares
* León Singer
* Refugio Flores
* Ignacio Retes

## Vegeu també

* Casta divina, apel·latiu forjat al Yucatán per a designar a un grup oligàrquic.
* La Casta divina por dentro y por fuera, llibre sobre el tema.

## Bibliografia

* Batlle, Diego. «La casta divina, de Julián Pastor». [Consulta: 2 juliol 2017].

## Referències

* ↑ Mora, Carl J. Mexican Cinema: Reflections of a Society, 1896-2004. McFarland & Co, 2005. p, 139
* ↑ La casta divina a meridadeyucatan.com
* ↑ «Premio Ariel». [Consulta: 17 octubre 2015].

## Enllaços externs

* Fitxa tècnica del Sistema de Información Cultural, Conaculta
* La casta divina a YouTube
# Creuar la línia

Creuar la línia (títol original: The Big Man, coneguda als Estats Units com a Crossing the Line) és una pel·lícula del 1990 dirigida per David Leland i produïda per Miramax Films. La protagonitzen Liam Neeson, Joanne Whalley i Billy Connolly. La música de la pel·lícula va ser composta per Ennio Morricone. Està basada en la novel·la del mateix nom de William McIlvanney. Va ser rodada a Coalburn, Glasgow i Espanya. El crític del diari El País la va considerar "sense gaire interès". Aquesta pel·lícula ha estat doblada al català.

## Argument

Un miner escocès (Liam Neeson) queda a l'atur durant una vaga del sindicat. És incapaç de donar suport a la seva família i no pot resoldre l'amargor sobre la seva situació. Desesperat perls diners, accepta una oferta feta per un gàgster de Glasgow per lluitar en una baralla il·legal de boxa. Una lluita llarga i brutal segueix.

## Repartiment

* Liam Neeson com a Danny Scoular
* Joanne Whalley-Kilmer com a Beth Scoular
* Billy Connolly com a Frankie
* Ian Bannen com a Matt Mason
* Juliet Cadzow com a Margaret Mason
* Tom Watson com a Tommy Brogan
* Hugh Grant com a Gordon
* Kenny Ireland com a Tony
* George Rossi com a Eddie
* Julie Graham com a Melanie
* Johnny Beattie com a pare de Beth
* Amanda Walker com a mare de Beth
* Peter Mullan com a Vince
* Pat Roach com a Billy
* Maurice Roeves com a Cam Colvin

## Referències

* 1 2 «Creuar la línia». esadir.cat.
* ↑ Torres, Augusto M. «El gran hombre». El País.
* ↑ «Crossing the line». The New York Times.